కృష్ణ వ్రింద విహారి

కృష్ణ వ్రింద విహారి 2022లో విడుదల కానున్న రొమాంటిక్ కామెడీ ఎంటర్‌టైనర్‌ తెలుగు సినిమా. శంకర్‌ ప్రసాద్‌ మూల్పూరి సమర్పణలో ఐరా క్రియేషన్స్‌ బ్యానర్‌పై ఉషా మూల్పూరి నిర్మించిన ఈ సినిమాకు అనీష్‌ ఆర్‌. కృష్ణ దర్శకత్వం వహించాడు. నాగ శౌర్య, షెర్లీ సెటియా, రాధిక, వెన్నెల కిశోర్ ప్రధాన పాత్రల్లో నటించిన ఈ సినిమా ఫస్ట్‌లుక్‌ను జనవరి 22న విడుదల చేసి,   టీజర్‌ను మార్చి 27న విడుదల చేశారు. కృష్ణ వ్రింద విహారి 2022 సెప్టెంబర్ 23న థియేటర్లలో విడుదలై, 2022 సెప్టెంబర్ 30న నెట్‌ఫ్లిక్స్ ఓటీటీలో విడుదలైంది.
కథ
కృష్ణాచారి(నాగశౌర్య)ది సంప్రదాయ బ్రాహ్మణ కుటుంబం. కృష్ణ తల్లి అమృతవల్లి (రాధిక శరత్ కుమార్) ఆచార, సంప్రాదాయాల విషయంలో చాలా క‌చ్చితంగా వుంటుంది. కృష్ణకి హైదరాబాద్ లో ఉద్యోగం వస్తుంది. ఉద్యోగంలో చేరిన మొదటి రోజే తన టీమ్ లీడర్ వ్రింద (షర్లీ)ని చూసి ప్రేమలో పడిపోతాడు. కృష్ణ తన ప్రేమ గురించి వ్రిందకి తెలపగా కృష్ణ ప్రేమని అంగీకరిస్తుంది. కానీ వ్రింద ఒక సమస్యతో బాధపడుతూ కృష్ణ ప్రేమకు తిరస్కరిస్తుంది. వ్రింద చెప్పిన సమస్య ఏమిటి? ఆమె ప్రేమ కోసం కృష్ణ ఏం చేశాడు ? చివరికి వాళ్ళిద్దరూ కలుస్తారా? విడిపోతారా? అనేదే మిగతా సినిమా కథ.

నటీనటులు
నాగ శౌర్య
షిర్లే సెటియా
రాధిక
 వెన్నెల కిశోర్ 
రాహుల్ రామకృష్ణ
 సత్య
బ్రహ్మాజీ
అన్నపూర్ణ
శరణ్య

సాంకేతిక నిపుణులు
బ్యానర్: ఐరా క్రియేషన్స్‌
నిర్మాత: ఉషా మూల్పూరి
కథ, స్క్రీన్‌ప్లే, దర్శకత్వం: అనీష్‌ ఆర్‌ కృష్ణ
సంగీతం: మహతి స్వరసాగర్‌
సినిమాటోగ్రఫీ: సాయిశ్రీరామ్‌
మూలాలు